### Beslutningstema

Der træffes beslutning om prioritering af tre ansøgninger til Tønder bygningsfornyelse.

### Historik

Klima-, Vækst-, og Udviklingsudvalget har indtil videre besluttet at støtte 22 ejendomme beliggende i [adresse].

### Sagsfremstilling

Der kan til bygningsfornyelsesmidlerne søges om tilskud til udvendig istandsættelse, hvor der er bolig og erhverv. Det kan være til udskiftning af døre og vinduer samt udskiftning af tagbelægning. I alle tilfælde har støtten til formål, at bygningernes bevaringsværdi enten bevares eller højnes. Støtten ydes efter Byfornyelseslovgivningen, hvorfor det også kun er bygninger opført før 1960, der kan komme i betragtning. Forvaltningen foreslår, at der ved prioritering af ansøgningerne arbejdes med områder/gader, hvor der er en væsentlig interesse i forhold til bevaringsværdier, og som er synlige i gadebilledet. Der er vedlagt bilag, som viser foregående prioriteringer.

Indsatsen i Tønder er koncentreret omkring midtbyen, som området der ligger inden for [adresse] og der kan søges til f.eks. følgende arbejder:

* Vedligehold eller udskiftning af vinduer
* Vedligehold eller udskiftning af døre
* Udskiftning af tagbelægning
* Ændringer, som er med til at forbedre bevaringsværdien

For de ejendomme, hvortil der opnås støtte, skal arbejderne være i overensstemmelse med gældende lokalplan.

Der kan gives 20 % i støtte ved fredede bygninger, 25 % ved bygninger, som har en SAVE lavere end 4, og til de bevaringsværdige (1- 4) gives normalt 33 % samt 100% ved nedrivning. Støtten beregnes med id fra billigste tilbud, og beregnes endeligt efter ejers momsforhold. Ved nedrivning bliver der sammen med tilsagn sendt en aftale om fuldmagt og transport, hvorved Tønder Kommune kan overtage processen med nedrivning. I forbindelse med et tilsagn, skal der også udarbejdes en facadetilladelse jævnfør Lokalplan nr. 051-610 Tønder midtby. Dette vil blive behandlet særskilt og er bygningen fredet skal der være en tilladelse fra [adresse] og kulturstyrelsen inden et tilsagn kan meddeles. Et tilsagn vil normalt være gyldigt 1 år. Fristen sættes af forvaltningen.

Forvaltningen har nu modtaget ansøgninger vedrørende tre ejendomme. Der er vedlagt screeningsskema for hver ejendom.

Fra sidste prioritering i juni 2024, er der kommet tre ansøgninger, som forelægges udvalget til prioritering (er uddybet i vedlagte bilag)

|  |  |
| --- | --- |
| Istandsættelse - foreløbige støttebeløb | Støttebeløb inkl. moms |
| Storegade 6 og [adresse] |
| Torvet 6 | 165.675 |
| Østergade 17 | 253.688 |
| SUM | 811.550 |

Forvaltningen vil i 2025 tage kontakt til enkelte ejere af ejendomme beliggende langs gågadestrækningen med henblik på information om mulighed for støtte til udvendig istandsættelse.

### Økonomi

På investeringsoversigten for 2024 er afsat 2,093 mio. kr. som Kommunal egenfinansiering.

Refusion fra staten på 726.253 kr. (2022 pulje), som kan disponeres frem til 1. november 2024 (Refusionen udgør 60 %)

Refusion fra staten på 1.106.584 kr. (2023 pulje), som kan disponeres frem til 2. juni 2025 (refusionen udgør 60 %)

Refusion fra staten på 1.670.432 kr. (2024 pulje), som kan disponeres frem til 16. marts 2026 (refusionen udgør 60 %)

|  |  |  |  |  |
| --- | --- | --- | --- | --- |
| Årstal | Kommunale midler | Statslige midler | Rest kommunale midler | Rest statslige midler |
| 2022 | 2.093.000 | 726.253 | 310.676 | 0 |
| 2023 | 2.093.000 | 1.106.584 | 2.093.000 | 0 |
| 2024 | 2.093.000 | 1.670.432 | 2.093.000 | 1.007.054 |

### Lovgrundlag

Lov om byfornyelse og udvikling af byer.

### Indstilling Fagchefen for Klima, Plan og Udvikling indstiller,

|  |  |
| --- | --- |
| at | der ydes støtte til de nævnte ejendomme, |
| at | der ydes støtte med støtteprocenten svarende til bevaringsværdien, og |
| at | forvaltningen kontakter enkelte ejere med henblik på dialog. |

### Beslutning

George Lind blev erklæret inhabil og deltog ikke i sagens behandling.

Indstillingen godkendes.

Esben Laursen deltog ikke i mødet.